Wilhelm Tell
<s>Wilhelm Tell je ime legendarnog švicarskog nacionalnog junaka, koji je bio nešto poput Robina Hooda, za kog se nemože pouzdano utvrditi dali je uopće živio? ili je plod narodne mašte i folklornog preuveličavanja.</s>

<s>Biografija i legenda</s>

<s>Prema popularnoj legendi on je bio seljak iz Bürglena u Kantonu Uri koji je živio krajem 13. početkom 
15. vijeka i prkosio habsburgškoj vlasti u Švicarskoj.</s><s>Ključni događaj u njegovu životu dogodio se kad se on odbio nakloniti šeširu namjesnika Hermanna Gesslera.</s><s>Zbog tog ga je ovaj osudio da mora strijelom pogoditi jabuku na glavi svoga sina Waltera, - ukoliko uspije on će ih osloboditi, a ako ne  - on će ih obojicu pogubiti.</s>

<s>Wilhelm je uspio iz prvog pokušaja, ali je napeo i drugu strijelu, - kad ga je Gessler upitao što će mu druga strijela, odgovorio je da bi njom gađao njega da je slučajno pogodio sina.</s>

<s>To je ponovno toliko razljutilo Gesslera da ga je ponovno uhapsio i odlučio brodom prebaciti preko Lucernskog jezera 
do svog zamka.</s><s>Na plovidbi ih je zahvatila oluja, Tell je spasio brod od propasti, ali je usput i pobjegao.</s><s>Nakon tog je sačekao nadstojnika Gesslera u zasjedi 
na puteljku Hohle Gasse i ubio ga.</s>

<s>Ti događaji su navodno pomogli potaknuti njegove sugrađane da se dignu ustanak protiv austrijske vladavine.</s>

<s>Narodnu legendu o Wilhelmu Tellu obrađuje i Chronicon Helveticum iz 1734. - 1736.</s><s>Aegidiusa Tschudija, on čak navodi da je on umro u novembru 1307., kao i to da je na Novu Godinu 1308 Švicarska bila oslobođena, iako sve to bez ikakvih dokaza.</s>

<s>Legendu o Wilhelmu Tellu ponovno je oživio njemački pisac Friedrich Schiller svojom dramom Wilhelm Tell iz 1804., ona je postala oda probuđenog nacionalizma ranog romantizma.</s>

<s>Izvori</s>

<s>Vanjske veze</s>

<s>William Tell na portalu Encyclopædia Britannica</s>

<s>Historija Švicarske
Biografije, Švicarska</s>

